Αίτηση αναγνώρισης χρόνου άσκησης δικηγορίας
Ο ασφαλισμένος υποβάλλει σχετική αίτηση αναγνώρισης με τα απαραίτητα δικαιολογητικά στην αρμόδια Τοπική Διεύθυνση του e-ΕΦΚΑ του τόπου κατοικίας του ή υποβάλλει το αίτημα αναγνώρισης ηλεκτρονικά ταυτόχρονα με την αίτηση συνταξιοδότησης.
Κατάθεση από τον αιτούντα (δια ζώσης ή ταχυδρομικά)
Δικαίωμα αναγνώρισης χρόνου άσκησης δικηγορίας έχουν τα πρόσωπα που επιθυμούν να θεμελιώσουν δικαίωμα συνταξιοδότησης ή να προσαυξήσουν το ποσό της σύνταξης. Ο αναγνωριζόμενος χρόνος άσκησης δικηγορίας, ως πλασματικός χρόνος, συνυπολογίζεται στο ανώτατο όριο πλασματικών χρόνων που προβλέπεται.
Η διαδικασία αφορά στην αναγνώριση χρόνου άσκησης δικηγορίας. Οι δικηγόροι μπορούν να αναγνωρίσουν το χρόνο άσκησης δικηγορίας, ως χρόνο ασφάλισης. Ως χρόνος άσκησης δικηγορίας μπορεί να αναγνωριστεί το χρονικό διάστημα από την εγγραφή των ασκουμένων δικηγόρων στο Μητρώο Ασκουμένων του Δικηγορικού Συλλόγου του τόπου της άσκησης και μέχρι το διορισμό τους ως δικηγόροι.
Πιστοποιητικό του οικείου Δικηγορικού Συλλογου από το οποίο να προκύπτει το χρονικό διάστημα άσκησης
Υπεύθυνη δήλωση του Ν.1599/86 στην οποία ο αιτών πρέπει να δηλώσει: Aν είναι ασφαλισμένος σε άλλο εντασσόμενο στον e-ΕΦΚΑ φορέα ή φορέα του εξωτερικού. Αν λαμβάνει σύνταξη από άλλο εντασσόμενο στον e-ΕΦΚΑ φορέα ή φορέα του εξωτερικού. Αν έχει υποβάλει αίτηση συνταξιοδότησης σε άλλο εντασσόμενο στον e-ΕΦΚΑ φορέα ή φορέα της αλλοδαπής. Αν για το χρονικό διάστημα που ζητά την αναγνώριση ήταν ασφαλισμένος σε άλλο εντασσόμενο στον e-ΕΦΚΑ Φορέα ή Φορέα του εξωτερικού. Αν έχει αναγνωρίσει οποιοδήποτε χρόνο ασφάλισης σε εντασσόμενο στον e-ΕΦΚΑ Φορέα ή Φορέα του εξωτερικού. Αν κατά τη διάρκεια της άσκησης και του μεσοδιαστήματος έκανε πραγματική άσκηση και δεν ασκούσε έργα ασυμβίβαστα.
Γενική Διεύθυνση Εισφορών e-ΕΦΚΑ -Διεύθυνση Ασφάλισης
Με το άρθρο 30 του ν.4670/20 αντικαταστάθηκε το άρθρο 34 του ν.4387/2016 και επήλθαν επιμέρους μεταβολές, με κυριότερη τη μεταβολή στο ύψος της εισφοράς εξαγοράς για μη μισθωτούς ασφαλισμένους. Από 1/1/2020 για κάθε αναγνωριζόμενο χρόνο άσκησης δικηγορίας καταβάλλεται ασφαλιστική εισφορά που αντιστοιχεί στην ασφαλιστική κατηγορία που έχει επιλέξει ο ασφαλισμένος κατά το έτος υποβολής της αίτησης αναγνώρισης.
Γενικό Έγγραφο με θέμα: Αναγνώριση χρόνου άσκησης δικηγορίας όπως προβλέπεται από τις διατάξεις του άρθρου 30 του Ν.4670/2020.
Οι Ασκούμενοι Δικηγόροι από της εγγραφής τους στον οικείο Δικηγορικό Σύλλογο δύνανται να ασφαλίζονται εις το Ταμείο Νομικών.
Ο ενδιαφερόμενος υποβάλλει αίτηση αναγνώρισης του χρόνου άσκησης με τα απαραίτητα δικαιολογητικά στην αρμόδια Τοπική Διεύθυνση του e-ΕΦΚΑ που υπάγεται με βάση την κατοικία του ή σε περίπτωση συνταξιοδότησης υποβάλλει ηλεκτρονικά μαζί με την αίτηση συνταξιοδότησης και αίτημα αναγνώρισης του ανωτέρω χρόνου.
Ο αρμόδιος υπάλληλος ελέγχει τα δικαιολογητικά και εφόσον πληρούνται οι προυποθέσεις συντάσσει Εγκριτική Απόφαση.Σε διαφορετική περίπτωση συντάσσει Απορριπτική Απόφαση.
Ο αρμόδιος Διευθυντής ελέγχει και υπογράφει την Εγκριτική/ Απορριπτική Απόφαση.
Η Απόφαση κοινοποιείται στον ασφαλισμένο.
Υποβολή αιτήματος με συνημμένα δικαιολογητικά
Καταχώρηση της αίτησης στο ηλεκτρονικό πρωτόκολλο και χρέωση στο αρμόδιο Τμήμα
Έλεγχος αίτησης και δικαιολογητικών και σύνταξη σχετικής Απόφασης
Ιστότοπος e-ΕΦΚΑ Εγκύκλιοι και Γενικά Έγγραφα